Hva er et tillegg for nøkkelbruk?
Tillegget for nøkkelbruk (KUE) definerer hvordan et sertifikat kan brukes. Du kan bruke et tillegg for nøkkelbruk til å begrense hvilke operasjoner fellesnøkkelen i et sertifikat kan utføre. Du kan for eksempel opprette et sertifikat som signerer e-postmeldinger, men som ikke krypterer dem. Det utvidede nøkkelbruksertifikatet (EKU) er fungerer på samme måte som KUE, men det definerer et sertifikat når det gjelder «bruk» (for eksempel å signere OSCP-svar, identifisere SSL-klienter og så videre). EKU er nyere og mer utvidbart enn KUE, og blir ansett som den beste prosedyren for begrensning av bruk. Du kan konfigurere tillegget for utvidet nøkkelbruk senere i denne assistenten.

Du kan bruke følgende tillegg for nøkkelbruk:

Signatur: Marker denne når sertifikatets fellesnøkkel brukes med en digital signaturmekanisme for å støtte andre sikkerhetstjenester enn sertifikatsignering.

Ikke-avvisning: Marker denne når sertifikatets fellesnøkkel brukes til å verifisere digitale signaturer som brukes til å levere en ikke-avvisningstjeneste som beskytter mot falske bestridelser av handlinger. Ikke-avvisning sikrer at en part i en strid ikke kan avvise eller motbevise gyldigheten av et utsagn eller en kontrakt.

Nøkkelchiffrering: Marker denne når sertifikatets fellesnøkkel brukes til å kryptere en nøkkel, uavhengig av formål. Nøkkelchiffrering brukes til nøkkeltransportering og nøkkelinnpakning (eller nøkkelhåndtering).

Datachiffrering: Marker denne når sertifikatets fellesnøkkel brukes til å chiffrere andre brukerdata enn kryptografiske nøkler.

Nøkkelavtale: Marker denne når sertifikatets fellesnøkkel brukes til nøkkelavtaler. Nøkkelavtaleprotokoller (også kjent som nøkkelutvekslingsprotokoller) brukes når to parter blir enige om å bruke en nøkkel i et kryptografisystem med hemmelige nøkler hvor nøkler kan deles fritt og sikkert via usikre medier. (Hvis for eksempel Diffie-Hellman-nøkler brukes til nøkkelhåndtering, er denne utvidelsen valgt.)

Sertifikatsignering: Marker denne når sertifikatets fellesnøkkel brukes til å bekrefte en signatur på fellesnøkkelsertifikater. Sertifikater med dette tillegget er sertifikatautoritetssertifikater. Hvis dette tillegget tildeles et sertifikat, må også «Bruk dette sertifikatet som en sertifikatautoritet» i Tillegg for grunnleggende begrensninger (BCE) velges. BCE vises senere i denne assistenten.

CRL-signering: Marker denne når sertifikatets fellesnøkkel brukes til å bekrefte en signatur på en sertifikattilbakekallingsliste (CRL).

Kun chiffrering: Marker denne kun når Nøkkelavtale også er valgt. Den indikerer at sertifikatets fellesnøkkel kan brukes til chiffrering av data mens nøkkelavtalen utføres.

Kun dechiffrering: Marker denne når Nøkkelavtale også er valgt. Den indikerer at sertifikatets fellesnøkkel kan brukes til dechiffrering av data mens nøkkelavtalen utføres.

Hva menes med «Dette tillegget er nødvendig»?
Det er også kjent som «nødvendighetsindikatoren». Dette er et flagg som instruerer programvare som bruker sertifikatet, om det er trygt å ignorere tillegg for nøkkelbruk som ikke gjenkjennes av programmet. Sertifikater vil bli avvist hvis programvaren ikke gjenkjenner et nødvendig tillegg.